Diari Oficial de la Generalitat Valenciana


Sumari del DOGV 9316, del 08-04-2022 (2022/2744)

RESOLUCIÓ de 24 de març de 2022, del conseller d'Economia Sostenible, Sectors Productius, Comerç i Treball, per la qual s'autoritza una transferència de crèdits entre capítols orientada a l'habilitació de crèdit en el capítol III del pressupost de l'Institut Valencià d'Estadística. Expedient 151.001/22.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9316

Data del DOGV
:   08-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2744


Data del document
:   24-03-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 24 de març de 2022, del conseller d'Economia Sostenible, Sectors Productius, Comerç i Treball, per la qual s'autoritza una transferència de crèdits entre capítols orientada a l'habilitació de crèdit en el capítol III del pressupost de l'Institut Valencià d'Estadística. Expedient 151.001/22. [2022/2744]  
L'Institut Valencià d'Estadística, per a un adequat funcionament en la seua gestió economicofinancera i atesa la inexistència de crèdit en el capítol III del pressupost de l'organisme autònom per a l'exercici 2022, precisa l'habilitació de crèdit en l'esmentat capítol per tal de fer front tant a una obligació immediata que ha de ser satisfeta amb càrrec a aquest capítol, com ara el pagament d'un recàrrec notificat per la Tresoreria General de la Seguretat Social en relació a la presentació extemporània de les cotitzacions socials del personal empleat públic de l'IVE del mes de gener de 2022, com a la necessitat de preveure una certa quantia per a l'eventual pagament d'interessos de mora al llarg de l'exercici.  
  
A tal efecte, es considera oportuna una dotació inicial mínima de 15.000 euros, que serà finançada amb disponibilitats de crèdit del capítol II del pressupost de l'organisme.  
Vist l'informe elaborat pel Servei de Gestió Econòmica i Pressupostària de la Conselleria d'Economia Sostenible, Sectors Productius, Comerç i Treball -que dona suport tecnicoadministratiu a l'organisme autònom, d'acord amb el que preveu la disposició transitòria primera del Decret 109/2021, de 6 d'agost, del Consell, d'aprovació de l'Estatut de l'Institut Valencià d'Estadística- relatiu a l'expedient de modificació de crèdit núm. 151.001/22, de transferència de crèdits entre capítols i habilitació de crèdit en el capítol III del pressupost de l'IVE, per import de 15.000 euros.  
Vist l'informe favorable de la Intervenció Delegada en l'Institut Valencià d'Estadística respecte al present expedient, emés en data 23 de març de 2022.  
D'acord amb els fets anteriorment exposats i en virtut del que disposen els articles 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i els articles 21, 24.a i 26.1.b de la Llei 8/2021, de 30 de desembre, de pressupostos de la Generalitat per a l'exercici 2022, resolc:  
  
  
Únic  
Autoritzar una modificació pressupostària consistent en una transferència de crèdits entre capítols del programa pressupostari 551.11, IVE, orientada a l'habilitació de crèdit en el capítol III del referit programa, i que implica:  
1. Una minoració de crèdits en l'aplicació pressupostària 08.79.31.306.81.9, per import de 15.000 euros.  
2. Un increment de crèdits en l'aplicació pressupostària 91.22.11.728.81.6, per import de 15.000 euros.  
  
València, 24 de març de 2022.- El conseller d'Economia Sostenible, Sectors Productius, Comerç i Treball: Rafael Climent González.